Arskas
Arskas (rus. Арск, tot. Арча) – miestas Rusijoje, Tatarstane, 65 km į šiaurės rytus nuo Kazanės, prie Kazankos upės; rajono centras. Pro miestą eina Kazanės–Permės plentas bei Kazanės–Jekaterinburgo geležinkelio ruožas. Maisto (pieno, krakmolo), statybinių medžiagų (plytų, asfalto) pramonė. Veikia totorių raštijos, etnografijos muziejai, netolimame Naujojo Kyrlajaus kaime yra totorių poeto Gabdula Tukajaus memorialinis muziejus. 2010 m. 89,4 % miesto gyventojų buvo totoriai, 9,6 % – rusai.